Romualdas Ozolas

Romualdas Ozolas (1939 m. sausio 31 d. Joniškėlyje, Pasvalio rajone – 2015 m. balandžio 6 d. Vilniuje) – Lietuvos filosofas, pedagogas, redaktorius, partinis, politinis bei visuomenės veikėjas.

Biografija 
1957 m. baigė Bazilijonų vidurinę mokyklą. 1957–1962 m. studijavo Vilniaus universiteto (VU) Istorijos-filologijos fakultete. 1965–1968 m. žurnalo „Kultūros barai“ redakcijos atsakingasis sekretorius, skyriaus redaktorius. 1968–1973 m. VU aspirantas, 1973–1989 m. dėstytojas. 1973–1990 m. SSKP narys. 1975–1980 m. dirbo LSSR MT sekretoriate. 1980–1989 m. „Minties“ leidyklos vyr. redaktoriaus pavaduotojas. 1988–1990 m. savaitraščio „Atgimimas“ redaktorius.

Kai buvo nutarta įkurti Lietuvos persitvarkymo sąjūdžio iniciatyvinę grupę, R. Ozolas buvo tarp 35 žmonių, į ją išrinktų. 1988–1990 m. Lietuvos sąjūdžio iniciatyvinės grupės narys, Sąjūdžio Seimo tarybos vicepirmininkas. 1989–1990 m. savarankiškosios LKP, jos biuro narys. 1989–1990 m. LSSR AT deputatas. 1990–1992 m. LR AT deputatas, Nepriklausomybės akto signataras. 1990–1991 m. ministrės pirmininkės Kazimiros Prunskienės pavaduotojas. 1990–1993 m. Lietuvos valstybinės regioninių problemų komisijos pirmininkas, LR valstybinių derybų su SSRS, vėliau su Rusija delegacijų narys.

1992–2000 m. LR Seimo narys. 2003–2007 m. Varėnos rajono savivaldybės tarybos narys.

Nuo 1992 m. Lietuvos centro judėjimo, nuo 1993 m. Lietuvos centro sąjungos pirmininkas. 2008 m. dalyvavo įsteigiant Lietuvių tautinį centrą, narys nuo jo įkūrimo. Lietuvos centro partijos garbės pirmininkas. 2012 m. buvo Nacionalinio susivienijimo „Už Lietuvą Lietuvoje“ apskritojo stalo pirmininku.

1994–1995 m. LR Seimo Geros valios misijos Čečėnijos klausimams spręsti vykdomasis direktorius, Tarptautinės parlamentarų grupės Čečėnijos problemoms spręsti narys. LR Seimo narių grupės Karaliaučiaus krašto lietuviams remti narys. Lietuvos ir Ukrainos draugystės draugijos pirmininkas. Baltijos Asamblėjos narys nuo jos įkūrimo, jos Nacionalinio saugumo ir užsienio reikalų komiteto narys. NATO komisijos narys. Laikraščio „Atgimimas“ steigėjas ir vyriausiasis redaktorius. Parengė publikacijų geopolitikos, valstybės, tautų ir tautinių mažumų, kultūros klausimais. Nuo 2012 m. žurnalo „Nepriklausomybės sąsiuviniai“ vyr. redaktorius.

Bibliografija 
 Lietuvių filosofijos istorijos bruožai: straipsnių rinkinys. – Vilnius: Vilniaus V. Kapsuko universitetas, 1978. – 252 p.
 Pasakojimai apie filosofus ir filosofiją: filosofijos istorija jaunuomenei. – Vilnius: Vyturys, 1988. – 213 p. – ISBN 5-7900-0008-8
 Pirmieji atkurtosios nepriklausomybės metai. – Vilnius: Valstybinis leidybos centras, 1992. – 112 p.
 Atgimimo ištakose: 1970–1980 m. Lietuvos kultūros gyvenimo štrichai. – Vilnius: Pradai, 1996. – 568 p. – ISBN 9986-776-13-9
 Išsivadavimas: 1971–1984 m. asmeninio dvasinio gyvenimo štrichai. – Vilnius: Pradai, 1998. – 611 p. – ISBN 9986-776-24-4
 2001-ieji. Lietuva: politinis metų portretas. – Vilnius: Mintis, 2002. – 446 p. – ISBN 5-417-00838-9
 2002-ieji. Lietuva: politinis metų portretas. – Vilnius: Mintis, 2003. – 463 p. – ISBN 5-417-00851-6
 2003-ieji. Lietuva: politinis metų portretas. – Vilnius: Mintis, 2004. – 466 p. – ISBN 5-417-00858-3
 2004-ieji: Lietuva: antrosios Respublikos pabaiga. – Vilnius: Mintis, 2005. – 294 p. – ISBN 5-417-00880-X
 Lietuva. 1998–2000 metai. Istorija karštomis pėdomis. – Vilnius: Mintis, 2005. – 339 p. – ISBN 5-417-00888-5
 Lietuva. 1994–1997: istorija karštomis pėdomis. – Vilnius: Mintis, 2007. – 446 p.: portr. – ISBN 978-5-417-00917-4
 Lietuva. 1990–1993: istorija karštomis pėdomis. – Vilnius: Mintis, 2008. – 355 p. – ISBN 978-5-417-00944-0
 Į saulėlydžių krantą: Lietuvos gyvenimo ES užrašai: faktai ir mąstymai, 2004–2005 m. – Vilnius: Diemedis, 2008. – 338 p. – ISBN 978-9986-23-148-6
 Kodėl griūva mūsų pilys: politinė publicistika, 2004–2008. – Vilnius: „Diemedžio“ leidykla, 2008. – 199 p. – ISBN 978-9986-23-141-7
 Paskui greičiausią pelną: Lietuvos gyvenimo ES užrašai: faktai ir mąstymai, 2006–2007 m. – Vilnius: Diemedis, 2008. – 350 p. – ISBN 978-9986-23-149-3
 Nepriklausomybė alternatyvų neturi: Lietuvos gyvenimo ES užrašai: faktai ir apmąstymai, 2008 m. – Vilnius: Diemedis, 2009. – 262 p. – ISBN 978-9986-23-151-6
 Ant imperijos slenksčio: Lietuvos gyvenimo Europos Sąjungoje užrašai: faktai ir mąstymai 2009 m. – Vilnius: Diemedis, 2010. – 294 p. – ISBN 978-9986-23-159-2
 Aušros raudoniai: sugyvenimai, arba 1990–1992 m. dienoraščių puslapiai. – Vilnius: Lietuvos rašytojų sąj. leid., 2010. – 662 p.: iliustr. – ISBN 978-9986-39-643-7
 Per lėtinį bankrotą: Lietuvos gyvenimo Europos Sąjungoje užrašai: faktai ir mąstymai, 2010 m. – Vilnius: Diemedis, 2011. – 310 p. – ISBN 978-9986-23-164-6
 Valstybės atkūrimas: Lietuvos parlamentas, 1990–1992 / Romualdas Ozolas, Birutė Valionytė. – Vilnius: Artlora, 2013. – 512 p.: iliustr. – ISBN 978-9955-508-37-3

Įvertinimas 
 1991 m. Stasio Šalkauskio premija
 2000 m. LDK Gedimino 2 laipsnio ordinas 
 2000 m. Lietuvos nepriklausomybės medalis 
 2019 m. Vilniuje, ant namo Teatro g. 11, kuriame Romualdas Ozolas gyveno 1978-1991 m., buvo atidengta atminimo lenta.

Šaltiniai

Literatūra 
 Supratimai: parinktos 1956–2006 m. metafizinio dienoraščio mintys / Romualdas Ozolas (sud. Audronė Daugnorienė). – Vilnius: Naujoji Romuva, 2007. – 728 p.: iliustr. – ISBN 978-9955-9768-4-4

Nuorodos 

Kovo 11 akto signatarai
Lietuvos vicepremjerai
Lietuvos geopolitikai
Lietuvos redaktoriai
Vilniaus universiteto dėstytojai